શું આ ભારતીયોની કોઈ કિંમત નથી. મહેરબાની કરીને કોઈ કાર્યવાહી કરો. સેન્ટ માર્ટિનમાં ફસાયેલા ભારતીયોને બચાવવા અને ત્યાંથી બહાર કાઢવા અમને કોઈ માર્ગદર્શન આપો. સીમા સાહનીએ પોતાના પત્રમાં આ સમસ્યાના તાત્કાલિક ઉકેલ માટે એક ઉપાય સૂચવ્યો છે, જોકે આ માટે સરકાર પાસેથી ફ્લાઈટ લેન્ડિંગની પરવાનગી જરૂરી છે. તેમણે જણાવ્યું કે સૌથી સારો વિકલ્પ ભારતીયોને સેન્ટ કિટ્સમાં લઈ અાવવાનો છે. અહીં થોડા ભારતીય પરિવારો છે. તે તમામને પોતાના ઘરમાં શક્ય હોય ત્યાં સુધી રાખવા તૈયાર છે, જોકે હાલની પરિસ્થિતિ જોતાં સેન્ટ માર્ટિનમાં પ્લેનના લેન્ડિંગની પરવાનગી નથી. વિદેશ પ્રધાન સુષમા સ્વરાજના પર્સનલ સેક્રેટરી સતીશ ગુપ્તાએ સીમા સાહનીના ઇ-મેઇલનો જવાબ આપ્યો હતો. તેમણે ત્યાં ફસાયેલા ભારતીયોને બચાવવા તમામ પ્રકારની મદદ કરવાની ખાતરી અાપી. વળી, દૂતાવાસના કર્મચારીઓએ કરેલા ખરાબ વર્તનની પણ જાણકારી માગી છે.